stanford-oval/wikipedia huggingface dataset:
Pierce Brodkorb

Pierce Brodkorb
Pierce Brodkorb (29. syyskuuta 1908 Chicago Illinois – 18. heinäkuuta 1992 Gainesville Florida) oli yhdysvaltalainen lintutieteilijä.
Brodkorb opiskeli Illinois'n yliopistossa, josta hän valmistui 1930. Kaksi vuotta hän keräsi lintuja Idahossa Harry Church Oberholserille, joka määritteli hänelle 300 kerätyn ja preparoidun linnun kuukausikiintiön. Vuonna 1931 Brodkorb ja Edna Carleton menivät vihille, ja heille syntyi tytär Judith Anne vuonna 1940. Avioliitto päättyi eroon 1976.
Brodkorb meni opiskelemaan Michiganin yliopistoon 1933 ja väitteli filosofian tohtoriksi 1936 aiheenaan erään siepposuvun taksonomia. Josselyn Van Tyne toimi tutkimuksen ohjaajana. Brodkorb sai apulaiskuraattorin viran Michiganin eläinmuseosta ja teki keräilyretkiä Meksikoon vuosina 1937, 1939 ja 1941. Hän julkaisi retkistään kirjoituksen "Birds of the Gulf Lowlands of Southern Mexico" (1943). Riitaannuttuaan Van Tynen kanssa Brodkorb hankki eläintieteen professorin viran Floridan yliopistosta Gainesvillestä. Hän pysyi tässä virassa aina eläkkeelle jäämiseensä saakka 1989.
Brodkorb liittyi American Ornithologists' Unionin jäseneksi 1925 ja sai yhdistyksen "Brewster Medal"-kunniamerkin 1978 viisiosaisesta teoksestaan Catalogue of Fossil Birds (1963–1978).
Brodkorb nimesi toistakymmentä uutta lintujen alalajia, muun muassa viherpilvikolibrin (Lampornis viridipallens ovandensis).
Haute-Garonne

Haute-Garonne on Ranskan departementti numero 31, joka on nimetty Garonne-joen mukaan. Se sijaitsee Etelä-Ranskassa Oksitanian hallintoalueella rajoittuen etelässä Espanjaan. Departementti on pinta-alaltaan 6 309 neliökilometriä ja siellä on lähes 1,2 miljoonaa asukasta (vuonna 2006). Haute-Garonnen pääkaupunki on Toulouse. Haute-Garonne on jaettu edelleen kolmeen arrondissementtiin, 53 kantoniin ja 588 kuntaan.
Haute-Garonne oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Haute-Garonne muodostettiin osasta Languedocin provinssia.
Aiheesta muualla

Kuvia tai muita tiedostoja aiheesta Haute-Garonne Wikimedia Commonsissa
Haute-Garonnen departementin kotisivut (Arkistoitu – Internet Archive) (ranskaksi)
Pic de Perdiguère (3 222 m)
Haute-Garonnen kartta
Pierre Blanchar

Pierre Blanchar hauta Pariisissa.
Gustave Pierre Blanchar (30. kesäkuuta 1892 – 21. marraskuuta 1963) oli ranskalainen näyttelijä. Hän esiintyi muun muassa pastori Jean Martensin roolissa Delannoyn mustavalkoelokuvassa Pastoraalisinfonia (1946).
Näyttelijä Dominique Blanchar on Pierre Blancharin tytär.
Aiheesta muualla

Pierre Blanchar Internet Movie Databasessa. (englanniksi)
Pierre Blanchard saa joka päivä kirjeitä suomalaisilta ihailijoiltaan, Kuva, 05.07.1939, nro 14, s. 26, Kansalliskirjaston digitaaliset aineistot
Paul Massing

Paul Wilhelm Massing (30. elokuuta 1902 Grumbach – 30. huhtikuuta 1979 Tübingen) oli saksalainen sosiologi.
Paul Massing syntyi virkamiesperheeseen. Hän valmistui Frankfurtin yliopistosta ja väitteli tohtoriksi vuonna 1928. Neuvostoliiton maatalouden tutkimukseen erikoistunut Massing työskenteli Moskovassa ja Berliinissä. Natsit pidättivät hänet vuonna 1933 ja hän vietti puoli vuotta Sachsenhausenin keskitysleirillä. Massing kirjoitti kokemuksistaan kirjoja, jotka hän julkaisi nimellä Karl Billinger.
Massing asui vuodesta 1934 lähtien Yhdysvalloissa, Ranskassa ja Moskovassa toimien Neuvostoliiton ulkomaantiedustelun palveluksessa. Vuonna 1939 hän muutti Yhdysvaltoihin, jossa hän työskenteli Columbian ja Rutgersin yliopistoissa. Massingin pääteos on Rehearsal for Destruction: A Study Of Political Anti-Semitism in Imperial Germany vuodelta 1949. Hän palasi Saksaan vuonna 1967.
Suomennettu teos

Karl Billinger. Vanki No 880: katkelma (Schutzhäftling 880). Suomennettu venäjänkielisestä laitoksesta Arestant № 880. Petroskoi: Kirja, 1937.
HMS Icarus (D03)

| HMS Icarus |
| --- | --- |
 HMS Icarus

Aluksen vaiheet
Rakentaja:  John Brown and Company, Clydebank, Skotlanti
Kölinlasku:  9. maaliskuuta 1936
Laskettu vesille:  26. marraskuuta 1936
Palveluskäyttöön:  1. toukokuuta 1937
Poistui palveluskäytöstä:  29. elokuuta 1946
Tekniset tiedot
Uppouma:  1 391 t (standardi) 1 918 t (max)
Pituus:  98 m
Leveys:  10 m
Syväys:  3,8 m
Koneteho:  34 000 hv
Nopeus:  35,6 solmua
Miehistöä:  145
Aseistus
Aseistus:  4   QF 4,7" Mk IX -tykkiä CP Mk XVII -asennuksina 2 × nelipiippuista Vickers .50" Mk I -ilmatorjuntakonekivääriä 10 × 21" (533 mm) torpedoputkea 60 × miinaa 1 × kisko, jolla 20 syvyyspommia
HMS Icarus (viirinumerot D03 ja I03) oli Britannian kuninkaallisen laivaston I-luokan hävittäjä toisessa maailmansodassa.
Valmistus

Alus tilattiin 30. lokakuuta 1935 vuoden 1935 laivasto-ohjelmassa John Brown and Companyltä Clydebankistä, missä köli laskettiin 9. maaliskuuta 1936. Alus laskettiin vesille 26. marraskuuta ja otettiin palvelukseen 1. toukokuuta 1937.
Aiheesta muualla

uboat.net: HMS Icarus
I-luokan hävittäjät
Pikajuna pohjoiseen

| Pikajuna pohjoiseen |
| --- | --- |
 Elokuvan juliste.
Ohjaaja:  Roland af Hällström
Käsikirjoittaja:  Viljo Hela
Tuottaja:  Yrjö Rannikko
Säveltäjä:  Tapio Ilomäki
Kuvaaja:  Esko Töyri
Leikkaaja:  Tapio Ilomäki
Pääosat:  Ansa Ikonen Leif Wager Tauno Majuri Aku Korhonen
Valmistustiedot
Valmistusmaa:  Suomi
Tuotantoyhtiö:  Fenno-Filmi
Levittäjä:  Fenno-Filmi
Ensi-ilta:  1947
Kesto:  91 min
Alkuperäiskieli:  Suomi
Aiheesta muualla
IMDb 
Elonet
Infobox OKNimi-testi OK: 
Pikajuna pohjoiseen on suomalainen näytelmäelokuva, joka valmistui vuonna 1947.
Elokuvan pääroolissa on Ansa Ikonen. Leif Wager esittää sairaalasta karannutta kuolemansairasta Reinoa, joka rakastuu Liisa Tuomen esittämään roolihahmoon. Aku Korhonen esittää vanhaa lehtitoimittajaa, jolla on halu tutustua muihin ihmisiin junissa ja pelata korttia. Mutta sitten tapahtuu inhimillisistä syistä johtuva junaonnettomuus.
Vanha luonnenäyttelijä Arvi Tuomi nähdään harvinaisessa Pelastusarmeijan upseerin roolissa.
Elokuvan on ohjannut Roland af Hällström ja käsikirjoittanut Viljo Hela.
Roland af Hällström voitti 1948 parhaan ohjauksen ja käsikirjoituksen sekä Aku Korhonen parhaan miessivuosan Jussi-palkinnot.
Elokuvan lopulla nähtävä junien törmäys oli toteutettu pienoismalleilla.
Pikakirjoittaja

Pikakirjoittaja on ammattinimike henkilölle, joka kirjoittaa
pikakirjoituksella ylös kokousten tai muiden keskustelujen
puheenvuoroja.
Suomessa pikakirjoittajia on ollut erityisesti eduskunnassa.
Säätyvaltiopäiville palkattiin ensimmäiset ruotsinkieliset
pikakirjoittajat vuonna 1863 ja suomenkieliset 1877.
Nykyisin eduskunnan pöytäkirjoja tekevät pöytäkirjasihteerit, joista
vain osa on pikakirjoitustaitoisia.
Paul Martin
Aiheesta muualla

Kuvia tai muita tiedostoja aiheesta Paul Martin Wikimedia Commonsissa
Kanadan pääministerit
Macdonald
Mackenzie
Abbott
Thompson
Bowell
Tupper
Laurier
Borden
Meighen
King
Bennett
St. Laurent
Diefenbaker
Pearson
P. Trudeau
Clark
Turner
Mulroney
Campbell
Chrétien
Martin
Harper
J. Trudeau
Pelotas

| Pelotas |
| --- | --- |

 lippu:  vaakuna
 Pelotasin kunnan sijainti
 Pelotas
 Koordinaatit: 31°46′19″S, 52°20′33″W 
Valtio:  Brasilia
Osavaltio:  Rio Grande do Sul
Suuralue:  Sudeste Rio-Grandense
Ala-alue:  Pelotas
Väkiluku (2010):  328 275
 
 www.pelotas.rs.gov.br 
Infobox OKVirheellinen NIMI-arvo: 
Pelotas [pelo:´-], on satamakaupunki Etelä-Brasiliassa Rio Grande do Sulin osavaltiossa, Patosin laguunin eteläpäässä noin 40 kilometriä Rio Grandesta luoteeseen. Kaupungin asukasluku oli 328 275 vuonna 2010.
Kaupunki on perustettu 1780. Pelotas on etenkin karjataloustuotteiden vientisatama. Siellä on myös öljynjalostamo, teurastamoja, myllyjä sekä säilyketeollisuutta. Pelotasissa on kaksi yliopistoa ja maatalouskorkeakoulu.
Aiheesta muualla

Kuvia tai muita tiedostoja aiheesta Pelotas Wikimedia Commonsissa
Matkaopas aiheesta Pelotas Wikivoyagessa (englanniksi)
Kaupungin kotisivut (Arkistoitu – Internet Archive) (portugaliksi)
Paul Maxfield

| Paul Maxfield> Henkilötiedot |
| --- | --- |
Kansalaisuus:   Englanti
Pokerinpelaaja
WSOP-voitot:  1
WSOP-rahasijat:  4
WPT-voitot:  0
EPT-voitot:  0
Turnausansiot (USD):  2 040 283
Päivitetty:  11. syyskuuta 2007
Paul Maxfield on englantilainen pokeriammattilainen. Maxfield siirtyi ammattilaiseksi tultuaan toiseksi Tuan Len voittamassa WPT Five-Star World Poker Classicin pääturnauksessa huhtikuussa 2005. WPT:n mestaruuskilpailuna käydyssä tapahtumassa oli 25 000 dollarin osallistumismaksu ja pelimuotona no limit texas hold'em. Maxfield ansaitsi 1 698 390 dollaria ja jätti 25 vuotta jatkuneen työuransa lääketeollisuudessa.
Maxfield voitti Euro Finals of Pokerin € 5,000 European Holdem Championships -turnauksen Pariisissa helmikuussa 2004. Lopun kaksinpelissä kukistui Dave Colclough ja Maxfield ansaitsi 83 600 euroa. World Series of Pokerissa (WSOP) Maxfield on saavuttanut neljä rahasijaa. Vuoden 2004 $ 2,500 Limit Hold'em -turnauksessa hän oli neljäs.
Syyskuussa 2007 Maxfieldin pokeriuran turnausansiot ylittivät 2,0 miljoonaa dollaria. Hän asuu Stoke-on-Trentissa.
Aiheesta muualla

Paul Maxfield The Hendon Mob Poker Databasessa (englanniksi)
BBC Stoke & Staffordshire: Paul Maxfield - Potteries' Poker millionaire (luettu 20. huhtikuuta 2007)
Pianosonaatti (Copland)

Aaron Copland sävelsi pianosonaattinsa vuosina 1939–1941. Se ajoittuu "kansankielisten" teosten kauden sydämeen, mutta ei liity niihin kovin läheisesti tyyliltään. Sonaatti valmistui Chilen Santiagossa syyskuussa, ja säveltäjä itse kantaesitti sen Buenos Airesissa 21. lokakuuta 1941. Teoksessaan hän yhdistelee kansankielisten sävellystensä ja Pianomuunnelmiensa (1930) ankaramman sävelkielen vaikutteita. Leonard Bernstein teki sonaatista levytyksen vuonna 1947.
Pianosonaatti on omistettu näytelmäkirjailija Clifford Odetsille.
Osat

Molto moderato
Vivace
Andante sostenuto
Paul Masvidal

| Paul Masvidal |
| --- | --- |
 Paul Masvidal, 2007
Henkilötiedot
Syntynyt: 20. tammikuuta 1971 (ikä 53)
Ammatti:  muusikko, lauluntekijä, musiikkikustantaja
Muusikko
Aktiivisena:  1991-
Tyylilajit:  progressiivinen metalli, progressiivinen rock, tekninen death metal, alternative rock, fuusiojazz
Soittimet:  kitara, laulu, kosketinsoitin, kitarasyntetisaattori
Yhtyeet:  Cynic, Portal, Death, Æon Spoke
Levy-yhtiöt:  Roadrunner Records, Warner Bros. Records, Season of Mist
Aiheesta muualla
masvidalien.com
  [ Muokkaa Wikidatassa ] [ ohje ]  
Paul Albert Masvidal (s. 20. tammikuuta 1971) on yhdysvaltalaisen progressiivisen metalliyhtyeen Cynicin kitaristi, laulaja sekä perustajajäsen. Ennen Cyniciä hän johti vaihtoehtorock-yhtye Æon Spokea. Puerto Ricossa syntynyt Masvidal varttui Miamissa, Floridassa ja asuu nykyisin Los Angelesissa.
Masvidal on toiminut kitaristina Deathin albumilla Human.
Aiheesta muualla

Paul Masvidal Discogsissa. (englanniksi)
Peloton

Peloton Ranskan ympäriajossa vuonna 2005.
Peloton (ransk.) tarkoittaa pääjoukkoa maantiepyöräilyssä, erityisesti Ranskan ympäriajossa. Mikäli kilpailussa muodostuu useita ryhmiä, kärkiryhmää nimitetään ilmaisulla peloton de tête. Suoraan suomennettuna sana peloton tarkoittaa pientä kerää, mutta ranskassa sitä voidaan käyttää urheilun lisäksi sotilaallisessa yhteydessä tarkoittamaan joukkuetta tai ryhmää. Sen pohjana on une pelote ’kerä, pallo’.
Kilpailijat ajavat ryhmässä hyvin lähellä toisiaan säästääkseen energiaa. Peloton kulkee eteenpäin yhtenäisenä joukkona, kuin linnut muodostelmassa kilpailijoiden liikkuessa hieman sen sisällä.
Aivan edessä ajavat vetävät joukkoa ja ovat suojattomia vastatuulelta; he suojaavat tuulenvastukselta keskellä ajavia, joiden ei siis tarvitse kuluttaa yhtä paljoa energiaa kuin edessä ajavien. Koska joukkoa vetää usein vain yksi joukkue kerrallaan, on yleensä hyödyllisempää ajaa lähellä kärkeä, jotta mahdollisiin irtiottoihin pystyy reagoimaan helpommin. Edessä ajamisella voi välttää myös mahdolliset törmäykset takana.
Pelotonin muoto vaihtelee tilanteesta riippuen. Usein joukon muoto on tiivis, mutta se voi myös venyä erittäin kovassa vauhdissa ja hajota jyrkillä vuoristo-osuuksilla.
Aiheesta muualla

Kuvia tai muita tiedostoja aiheesta Peloton Wikimedia Commonsissa
Pianopoli

| Pianopoli |
| --- | --- |
 Pianopoli
 Koordinaatit: 38°57′N, 16°23′E 
Valtio:  Italia
Alue:  Calabria
Maakunta:  Catanzaro
Pinta-ala:  
 – Kokonaispinta-ala:  24,65 km²
Väkiluku (31.12.2017)  (vakinaiset asukkaat):  2 620
 – Väestötiheys:  106 as./km²
 
 www.comune.pianopoli.cz.it 
Infobox OKVirheellinen NIMI-arvo: 
Pianopoli on kunta Etelä-Italiassa, Calabrian alueella, Catanzaron maakunnassa. Kunta sijaitsee Catanzarosta 30 kilometriä länteen. Pianopolissa on runsaat 2 000 asukasta.
Tuomas Akvinolainen on Pianopolin suojeluspyhimys.
Aiheesta muualla

Kuvia tai muita tiedostoja aiheesta Pianopoli Wikimedia Commonsissa
Catanzaron maakunta
Albi | Amaroni | Amato | Andali | Argusto | Badolato | Belcastro | Borgia | Botricello | Caraffa di Catanzaro | Cardinale | Carlopoli | Catanzaro | Cenadi | Centrache | Cerva | Chiaravalle Centrale | Cicala | Conflenti | Cortale | Cropani | Curinga | Davoli | Decollatura | Falerna | Feroleto Antico | Fossato Serralta | Gagliato | Gasperina | Gimigliano | Girifalco | Gizzeria | Guardavalle | Isca sullo Ionio | Jacurso | Lamezia Terme | Magisano | Maida | Marcedusa | Marcellinara | Martirano | Martirano Lombardo | Miglierina | Montauro | Montepaone | Motta Santa Lucia | Nocera Terinese | Olivadi | Palermiti | Pentone | Petrizzi | Petronà | Pianopoli | Platania | San Floro | San Mango d’Aquino | San Pietro Apostolo | San Pietro a Maida | San Sostene | San Vito sullo Ionio | Sant’Andrea Apostolo dello Ionio | Santa Caterina dello Ionio | Satriano | Sellia | Sellia Marina | Serrastretta | Sersale | Settingiano | Simeri Crichi | Sorbo San Basile | Soverato | Soveria Mannelli | Soveria Simeri | Squillace | Stalettì | Taverna | Tiriolo | Torre di Ruggiero | Vallefiorita | Zagarise
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pianopoli
Käännös suomeksi
Pierce

Pierce on muun muassa seuraavien henkilöiden sukunimi:
Billy Pierce (1927–2015), yhdysvaltalainen baseballin pelaaja
Charles E. Pierce (1920–1999), yhdysvaltalainen murhaaja
David Hyde Pierce (s. 1959), yhdysvaltalainen näyttelijä
Franklin Pierce (1804–1869), Yhdysvaltojen presidentti 1853–1857
Jack Pierce (s. 1962), yhdysvaltalainen pika-aitajuoksija
Jane Pierce (1806–1863), Yhdysvaltain presidentti Franklin Piercen puoliso
Mary Pierce (s. 1975), kanadalainen tennispelaaja
Paul Pierce (s. 1977), yhdysvaltalainen koripalloilija
Ricky Pierce (s. 1986), yhdysvaltalainen koripalloilija
Wendell Pierce (s. 1966), yhdysvaltalainen näyttelijä
William Luther Pierce (1933–2002), yhdysvaltalainen uusnatsi ja kirjailija.
Kuvitteellisia henkilöitä

Brittany Pierce, televisiosarjassa Glee
Hattie Mae Pierce, elokuvassa Hamekyttä
Katherine Pierce, vampyyri televisiosarjassa Vampyyripäiväkirjat
Mildred Pierce, James M. Cainin romaanin ja siihen perustuvan elokuvan Mildred Pierce - amerikkalainen nainen päähenkilö
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pierce LePage

| Mitalit | Mitalit | Mitalit |  |
| --- | --- | --- | --- |
|  Pierce LePage vuonna 2017. |  Pierce LePage vuonna 2017. |  Pierce LePage vuonna 2017. |  |
Maa:   Kanada
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Budapest 2023 | kymmenottelu |  |
|  Hopeaa | Eugene 2022 | kymmenottelu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Gold Coast 2018 | kymmenottelu |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Lima 2019 | kymmenottelu |  |
Pierce LePage (s. 22. tammikuuta 1996) on kanadalainen kymmenottelija. Hän saavutti Kansainyhteisön kisoissa 2018 hopeaa silloisella ennätystuloksellaan 8171 pistettä. Pan-Amerikan kisoissa 2019 hän saavutti pronssia tuloksella 8161 pistettä. Dohan MM-kilpailuissa 2019 hän sijoittui viidenneksi 8445 pisteellä. Hän voitti samana vuonna Talencen kymmenottelun. Vuodelle 2021 siirretyissä Tokion olympialaisissa hän oli viides kohentaen ennätyksekseen 8604. Eugenen MM-kilpailuissa 2022 hän saavutti hopeaa uusilla ennätyspisteillään 8701. Hän voitti vuonna 2023 Götzisin kymmenottelun sekä maailmanmestaruuden Budapestissa tehden jälleen ennätyksensä, 8909 pistettä.
Henkilökohtaiset ennätykset

100 metriä: 10,28 (Götzis, 2023)
400 metriä: 46,84 (Eugene, 2022)
1 500 metriä: 4.31,85 (Tokio, 2021)
110 metrin aidat: 13,77 (Budapest, 2023)
Korkeus: 209 (Götzis, 2017)
Seiväs: 525 (Talence, 2019)
Pituus: 780 (Montréal, 2019)
Kuula: 15,99 (Baton Rouge, 2023)
Kiekko: 53,26 (Eugene, 2022)
Keihäs: 63,09 (Götzis, 2023)
10-ottelu: 8909 (Budapest, 2023)
Perttelin kotiseutumuseo

| Perttelin kotiseutumuseo |
| --- | --- |
 Perttelin kotiseutumuseo.
Tyyppi:  Kotiseutumuseo, paikallismuseo 
Osoite:  Mikolantie 11, 25360 Salo  
Sijainti:  Pertteli 
Koordinaatit:  60°26′56″N, 23°14′24″E
 fiPerttelin kotiseutumuseo 
  
Perttelin kotiseutumuseo on Perttelin kotiseutuyhdistyksen ylläpitämä kotiseutumuseo Perttelissä Salossa. Museo toimii vuonna 1863 valmistuneessa entisessä lainamakasiinissa Perttelin kirkonkylässä Kaivolassa historiallisen Hiidentien varrella osoittessa Mikolantie 11. Näytteillä on muun muassa Perttelin kirkon puuveistoksia ja esinekokoelma.
Greatest Hits (Guns N’ Roses)

| Greatest Hits Guns N’ Roses |
| --- | --- | --- |

Kokoelmalevyn tiedot
 Äänitetty : 1986–1994
 Julkaistu: 23. maaliskuuta 2004
 Formaatti: CD
 Tuottaja(t): Mike Clink Bill Levenson Guns N’ Roses
 Tyylilaji: hard rock
 Kesto: 79.18
 Levy-yhtiö: Geffen Records
Listasijoitukset
  1.  1.  1.  1.  1.  2.  2.  2.  3.  3.  4.  4.  6.  7.  26.  46.
Guns N' Rosesin muut julkaisut
| Live Era '87-'93 1999 | Greatest Hits 2004 | Chinese Democracy 2008 |
Greatest Hits on yhdysvaltalaisen rockmusiikkia esittävän Guns N’ Roses-yhtyeen kokoelma-albumi.
Albumi ilmestyi levy-yhtiö Geffen Recordsin julkaisemana 23. maaliskuuta 2004. Yhtyeen laulaja ja ainoa jäljellä oleva alkuperäisen kokoonpanon jäsen W. Axl Rose pyrki alun perin estämään kokoelma-albumin julkaisemisen kokonaan, sillä hän ei halunnut tuoda markkinoille vanhoista hiteistä koostettua albumia joka voisi varjostaa yhtyeen tulevaa Chinese Democracy-studioalbumia. Yhtyeen kotimaassa Yhdysvalloissa albumi päätyi Billboardin albumilistalla kolmanneksi, ja noustuaan Billboardin listalle uudelleen vuonna 2012 albumin sijoitus oli niin ikään kolmas. Yhdysvalloissa albumia on tähän mennessämilloin? myyty yli 5,2 miljoonaa kappaletta.
Suomessa albumi ylitti ilmestyttyään sekä kulta- että platinalevyn myyntilukemat jo vuoden 2004 aikana. Ilmestyessään albumi ylsi Suomen virallisella albumilistalla kuudennelle sijalle, josta se kuitenkin nousi pian koko listan kärkipaikalle yhteensä viiden perättäisen viikon ajaksi. Greatest Hitsin ohella yhtyeen jokainen albumi, lukuun ottamatta vuonna 1999 ilmestynyttä livealbumia Live Era ’87-’93, on ylittänyt vähintään kultalevyrajan. Tähän mennessä albumia on myyty Suomessa yli 30 000 kappaletta.
Vaikka albumi osoittautui valtavaksi myyntimenestykseksi ympäri maailmaa, se on saanut osakseen myös kritiikkiä. Osaa yhtyeen ihailijoista närkästytti se, että yhtyeen klassikkokappaleet "Estranged", "Mr. Brownstone" ja "Nightrain" uupuivat albumilta, kun taas esimerkiksi kritisoitu The Rolling Stonesin alun perin levyttämä "Sympathy for the Devil" ja The Skylinersin levyttämä "Since I Don't Have You" puolestaan lukeutuivat albumin kappalevalintoihin.
Kappalelista

Welcome to the Jungle – 4.32 (säv. Saul "Slash" Hudson, Duff McKagan, Izzy Stradlin, W. Axl Rose, Steven Adler)
Sweet Child O’ Mine – 5.55 (säv. Slash, McKagan, Stradlin, Rose, Adler)
Patience – 5.56 (säv. Stradlin)
Paradise City – 6.47 (säv. Slash, McKagan, Stradlin, Rose, Adler)
Knockin’ on Heaven’s Door (Bob Dylan-cover) – 5.36 (säv. Bob Dylan)
Civil War – 7.42 (säv. Slash, McKagan, Rose)
You Could Be Mine – 5.44 (säv. Stradlin, Rose)
Don’t Cry (Alkuperäinen versio) – 4.51 (säv. Stradlin, Rose)
November Rain – 8.57 (säv. Rose)
Live and Let Die (Paul McCartney and Wings-cover) – 3.02 (säv. Paul McCartney, Linda McCartney)
Yesterdays – 3.18 (säv. Rose, West Arkeen, Del James, Billy McCloud)
Ain’t It Fun (The Dead Boys-cover) – 5.10 (säv. Cheetah Chrome, Peter Laughner)
Since I Don’t Have You (The Skyliners-cover) – 4.18 (säv. Joseph Rock, James Beaumont)
Sympathy for the Devil (The Rolling Stones-cover) – 7.36 (säv. Mick Jagger, Keith Richards)
Muusikot

W. Axl Rose - laulu, perkussiot kappaleessa "Welcome to the Jungle", vihellys kappaleissa "Patience" ja "Civil War", syntetisaattorit ja pilli kappaleessa "Paradise City", piano kappaleessa "November Rain"
Slash - soolo- ja rytmikitara, akustinen kitara kappaleissa "Civil War" ja "Patience"
Izzy Stradlin - rytmikitara kappaleissa 1-2 ja 4-11, akustinen kitara kappaleessa "Patience", taustalaulu kappaleissa 1-11
Duff McKagan - bassokitara, taustalaulu, akustinen kitara kappaleessa "Patience"
Steven Adler - rummut kappaleissa 1-2, 4 ja 6, taustalaulu kappaleessa "Patience"
Matt Sorum - rummut ja taustalaulu kappaleissa 5 ja 7-14
Dizzy Reed - piano ja koskettimet kappaleissa 5-14
Gilby Clarke - rytmikitara ja taustalaulu kappaleissa "Ain't It Fun" ja "Since I Don't Have You"
Paul Tobias - rytmikitara kappaleessa "Sympathy for the Devil"
Arvostelut

Desibeli.net
Amazon.com
Allmusic
All Music Guide
Imperiumi: 7/10
Soundi:
Pelota kesäolympialaisissa 1992

Pelota
Vuonna 1992 kesäolympialaisissa pelota järjestettiin näytöslajina 25. heinäkuuta – 5. elokuuta 1992 La Vall d'Hebronissa. Tämä oli kolmas ja toistaiseksi viimeinen kerta kun pelota oli mukana olympialaisten ohjelmassa näytöslajina. Tapahtumia oli kymmenen. Vaikka pelotasta jaettiin mitalit, ne eivät olleet virallisia olympiamitaleja.
Tapahtumat

| Laji | Kultaa | Hopeaa | Pronssia |
| --- | --- | --- | --- |
| Zesta punta |  EspanjaKonpa Atain Celaya Oianguren |  RanskaBordes Etcheberry Etchalus Abadoberry |  MeksikoValdesin veljekset Ugartechea     |
| Miesten frontenis |  MeksikoSalazarin veljekset       |  KuubaGonzalez Anduiza     |  EspanjaVelasco Fite Font Roig |
| Naisten frontenis |  MeksikoFlores Muñoz     |  EspanjaNavarrete Palacios Ortiz Martinez |  RanskaSabalza Rollet Claverie Celan |
| Eskupilota |  MeksikoSaldañan veljekset Santamaria Zea   |  EspanjaGoñi Larrañaga Choperena Ruiz |  RanskaMuscarditz Cotabarren Sallaberry Falxa |
| Paleta-leather |  ArgentiinaElortondo Abadia Bizzozero   |  EspanjaMendiluce Altadill Ubanell Egaña |  RanskaArenas Cambos Cazemayor Petrissans |
| Paleta-rubber |  ArgentiinaRossin veljekset Romano Miró   |  RanskaLissar Lasalle Amadoz   |  EspanjaIrizar Pagoaga Sagarzazu Eguinoa |
| Eskupilota, kaksinpeli |  EspanjaBeloki Baceta |  RanskaHirigoyen Muguida |  KuubaQuesada López Carrillo |
| Eskupilota, nelinpeli |  EspanjaLujambio Balerdi Balanza Fernández |  RanskaJuzan Mutuberria Bergara Espil |  MeksikoVera Olivos Izquierdo   |
| Paleta-leather |  EspanjaInsausti vJuan Pablo Tejada Huros |  MeksikoIniestra Musi Aguirre Mercadillo |  ArgentiinaFilippo Huete Canut Elortondo |
| Short bat |  EspanjaDaniel Gárrido Hernández Araujo |  MeksikoIniestra Musi Medina   |  KuubaR. González V. González     |
Pelota olympialaisissa
1900 |
1904–1920 |
1924 (näytöslaji) |
1928–1964 |
1968 (näytöslaji) |
1972–1988 |
1992 (näytöslaji)
Kesäolympialaisten 1992 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Pelota (Näytöslaji) | Purjehdus | Pyöräily | Pöytätennis | Ratsastus | Rullaluistinhockey (Näytöslaji) | Soutu | Sulkapallo | Taekwondo (Näytöslaji) | Taitouinti | Tennis | Uimahypyt | Uinti | Vesipallo | Voimistelu | Yleisurheilu